Дөңгілағаш а.НОМ 2024-2025 оқу жылындағы 
психологиялық қызметі бойынша есеп.
Дөнгілағаш ауылының негізгі орта мектебіндегі психологиялық мәдениетті көтеру, психологиялық қызметке сұранысты қалыптастыру және проблемалар туралы ақпарат беру. Осы  мақсаттар мен міндеттерді орындау барысында төмендегідей жұмыстар  атқарылды
1 сынып оқушыларының мектепке даярлығын тексеру мақсатында тест  жұмыстарын алып, мектепке  балаларды   қабылдауға   қатыстық. 1 сынып оқушыларының мектепке даярлығын анықтау   үшін  Йерасек-Керн тесті  пайдаланды. Бірінші сыныпқа қабылданған балалардың таным  процестері зерттелді.  Нәтижесінде оқушылардың мектепке дайындық  деңгейлері анықталып, танымдық қасиеттерінің  қалыпты дамығандығы анықталды.
Сонымен  қатар 1, 5 сынып оқушыларының жоғары буынға  ауысуы  кезіндегі   бейімделуін  анықтау  мақсатында   арнайы  бағдарлама бойынша  жұмыстар атқарылды .  Филлипс   тесті,  өзін – өзі  бағалау ,  Түзету жаттығулары жүргізілді.   Нәтижесінде 1,  5 сынып оқушыларының   жоғары сыныпқа бейімделулерінің  жеңіл өтуіне өз үлесімізді қостық.
Сондай-ақ 2-9 сынып арасында «Өзін-өзі бағалау», «Социометрия» тес ттері алынды. Нәтижесі  сынып жетекшілерге хабарланып, топ ішіндегі  балалар мен шет қалған балаларға кеңес берілді. Жаттығу жасалды. 
Сәтсіз жанұя балаларымен жұмыс   жоспары  жоспарланды. Сол жоспармен  жұмыстар атқарылуда.   Балалардың отбасылық жағдайы және  балалардың көңіл-күйлері бақыланып отырылады. 
1-9 сыныптың   оқушыларының көңіл – күйлері таңертеңгілік уақытта дәлізде бақыланады, эмоциялық жағдайлары анықталады. Сынып жетекшілерімен байланыс орнатылып, әр баланың жағдайы сұралды. 
9-   сынып оқушыларынан   мамандыққа икемділіктері  зерттелді .   Жеке жұмыстар алынды. Мамандық бойынша қызықтырған сұрақтарға жауаптар беріліп,  кеңестер айтылып өтілді. Нәтижесінде  оқушылар  кәсіби   бағыт-бағдар алып, болашақтағы  қалаған мамандақтырын  анықтады. 
9сынып балаларымен Емтиханға дайындық кезінде кездесетін кедергілерді жою мақсатында ойын-жаттығулар ұйымдастырылып, дайындық барысында ескеру қажет  ережелер туралы айтылды.  Ата-аналарымен жиналыс - әңгіме өткізіліп, кеңестер берілді.  
Сонымен қатар мектеп оқушылары арасында  психологиялық қиындықтардың  болмауы мен алдын алуға  байланысты іс-шаралар атқарылып отырылды.
Сонымен қатар күзгі демалыс  барысында ерекше назардағы  оқушылардан «Өмір құндылықтары»  жаттығу өткізілді. Кеңестер берілді. 
Жасөспірімдер арасында суйцидтік мінез-құлықтың алдын алу бойыша іс-шаралар жүргізілді. «Өмірлік құндылықтар» , «өмір туралы»  ойларын білу мақсатында «Мен өмірді сүйемін»  эссесі, 7-9 сынып оқушыларынан «Суйцидке бейімділік зерттеу» тесті  алынды. Түзету жұмыстары жасалынды.  Осы тақырыпта ата-аналармен де үнемі әңгімелесу өткізіліп тұрады. Сынып жиналыстары мен ата-аналар жиналысында сұраныс бойынша тақырыпқа сай ақпараттар беріліп, ағарту жұмыстары да жүргізілді.  Нәтижесінде балалардың бойында  өмірге деген   дұрыс көзқарас қалыптасып,   ата-аналар  өздеріне қажетті мәліметтерді алды. 
Зорлық –зомбылықтың алдын алу мақсатында  балалармен лекция, түсіндіру жұмыстары, сақтану жолдары тақырыбында шаралар өтті.  Жасырын сауалнамалар алынды, сауалнама нәтижесі бойынша ешқандай факт анықталмады.
Мектепте «Біз біргеміз!» ата-аналар клубы құрылды.  Ата-аналарға қоғамда болып жатқан келеңсіз оқиғалар туралы айтылып, бала қауіпсіздігіне ерекше назар аудару керектігі айтылды. Ата-ана мен   бала арасындағы қарым-қатынас бойынша кеңестер айтылды.
Мектеп ұстаздарымен, жас мамандармен   олқылықтардың орнын толықтыруда балалардың психикалық қасиеттеріне назар қою, жас мамандарға буллинг, өзін ұстау, балалармен қарым-қатынас бойынша кеңестер берілді. 

